WALKIE TALKIES SET OF 4 | McKenzie's Associated Auctioneers
Back to Catalog Result: 578 of 645
Lot # : 585 - WALKIE TALKIES SET OF 4 Reg en geregtigheid | News24
Dit is baie maklik om weg te kyk as onreg gepleeg word of jouself te verontskuldig dat jy in elk geval geen verskil sou kon maak aan die verloop van sake nie. Tom Wright haal êrens die verhaal van Charles Dickens in “A tale of two Cities” aan. Dit speel af teen die agtergrond van die Franse Rewolusie. Die verhaal handel oor Sydney Carton, iemand wat nie eintlik veel vermag het in die lewe nie. Dit was die tyd toe die aristokrasie in groot getalle na die guillotine (valbyl) toe gestuur is om tereggestel te word. Carton besluit toe dat hier ’n geleentheid is om sy familienaam te verewig deur ’n edele daad. Hy neem toe die plek van ’n aristokraat in wat ter dood veroordeel is. So sou hy sterf maar die man vry uitgaan. Carton mag dalk ’n twyfelagtige karakter gewees het, maar hy was bereid om in te staan vir die vryheid van ’n ander.
Matteus 27:15-26 praat ook van ’n ruiltransaksie in die geskiedenis. In die geval staan die Onskuldige Mens, Jesus Christus, ook die Seun van God voor die menslike regbank. Die ruggraatlose Pilatus probeer nog Jesus se vrylating beding deur ’n twyfelagtige karakter genaamd Barabbas, teenoor Jesus te stel. Die skare kies vir Barabbas teen Jesus en Pilatus teen sy eie gewete. Pilatus se motiewe om Jesus te benadeel en te laat kruisig was selfsugtig. So probeer hy wegkom van sy verantwoordelikheid om ’n keuse te maak vir reg en geregtigheid, al was hy deur sy vrou gewaarsku gewaarsku teen enige kwade optrede teen Jesus. Hy was uiteindelik sy eie hande in onskuld en verdoem Jesus.
Dis deesdae baie maklik om net te sê ons het nie geweet nie en jou hande in onskuld te was.
Pilatus het ook probeer ontsnap van die gevolge van sy keuses. Daar is egter een ding wat ons nie kan ontsnap nie, die gevolge van ons dade. Tog kan ons vryspraak ontvang van ons slegte gewete en verkeerde keuses. Dit lê by die Een wat in ons plek onskuldig op die regbank van die wêreld skuldig bevind is, Jesus Christus. Hy was jou hande en jou lewe deur Sy bloed, en witter as sneeu sal jy wees.
Wife of SA man killed by landmine unsure if there's anything left of him to bury